Pakistan / MQM-Londonin rakenne ja toiminta

Pakistan / MQM-London’s structure and political activities

**Kysymykset**

1. Mikä on MQM-London ja mikä on sen toiminnan tila tällä hetkellä?
2. Minkälainen on MQM-Londonin rakenne (paikallistasolla Karachissa) ja miten sen jäseneksi voi liittyä?
3. Minkälaisia oikeudenloukkauksia MQM-Londonin jäseniin on kohdistunut vuodesta 2016 eteenpäin?

***Questions***

1. What is MQM-London, and what is its current state of activity?
2. What is MQM-London’s structure (at local level in Karachi), and how can you become a member of MQM-London?
3. What sort of infringements have there been towards MQM-London members since the year 2016?

## Mikä on MQM-London ja mikä on sen toiminnan tila tällä hetkellä?

MQM-London eli Muttahidda Quami Movement - London on vuonna 2016 Mutahidda Quami Movement puolueesta erkaantunut puolueryhmä, jonka johtajana toimii MQM-puolueen perustaja Altaf Hussain[[1]](#footnote-1). MQM-Londonin poliittinen toiminta organisoituu Lontoosta käsin ja keskittyy pääosin Pakistanin poliittisiin asioihin[[2]](#footnote-2). MQM-Londonin johtaja Altaf Hussain pakeni Pakistanista Lontooseen vuonna 1992 ja on oleskellut siitä lähtien Lontoossa[[3]](#footnote-3). Lähteiden perusteella MQM-London on poliittinen järjestö, joka koostuu pääosin Altaf Hussainille lojaaleista kannattajista Karachin ja pakistanilaisten diasporien alueilla[[4]](#footnote-4). Vuonna 2016 Altaf Hussainin Lontoosta pitämä puhe johti väkivaltaisuuksiin Karachissa, minkä seurauksena MQM-puolue jakautui kahteen eri puolueryhmään: MQM-Londoniin ja MQM-Pakistaniin.[[5]](#footnote-5)

Vuoden 2020 jälkeisten lähteiden tarkastelun perusteella MQM ja MQM-London nimityksiä vaikutetaan käyttävän osittain synonyymisesti. Nimitysten osittainen päällekkäisyys vaikuttaa johtuvan Altaf Hussainin asemasta alkuperäisen MQM-puolueen ja MQM-Londonin johtajana sekä siitä, että lähteissä puolueen kannattajiin viitattiin MQM-kannattajina ilman London- tai Pakistan-liitteitä. Esimerkiksi Times of Karachi 5.4.2022 ja Dawn 4.4.2022 kirjoittavat ”*the Altaf Hussain-led Muttahida Qaumi Movement (MQM), commonly known as MQM-London*”[[6]](#footnote-6). Pakistanilaisen uutistoimiston Dawn 17.6.2022 artikkelissa käytetään MQM-puolue nimitystä Altaf Hussainin ja äänestäjien yhteydessä sekä kerran epäselvästi poliittisen strategian yhteydessä[[7]](#footnote-7). Bol News 15.2.2022 viittaa Altaf Hussainiin pelkästään MQM:n ylimpänä johtajana[[8]](#footnote-8). Tarkastelluissa lähteissä MQM-puolueen kannattajiin viitattiin usein pelkästään MQM:n kannattajina, ja joissain tapauksissa MQM-Londonin kannattajina. Muun muassa Australian ja Kanadan viranomaisten maatietoraportit puhuvat yleisesti MQM:n työntekijöistä ja MQM:n kannattajista[[9]](#footnote-9). Tämän lisäksi MQM:n nimetyt sosiaalisen median tilit YouTube, Twitter ja Facebook eivät käytä London-liitettä nimissään[[10]](#footnote-10). Maatietopalvelun tekemän tarkastelun perusteella MQM:n sosiaalisen median tilit vaikuttavat olevan MQM-Londonin ylläpitämiä, koska sivustojen sisältö keskittyy voimakkaasti Altaf Hussainin ja MQM-Londonin toimistojen tiedonantoon.

**MQM-puolueen taustaa**

Mutahidda Quami Movement (MQM), urduksi متحدہ قومی موومنٹ, on pääosin Karachissa toimiva sekulaarinen poliittinen puolue, joka on ilmoittanut edustavansa muhajirien[[11]](#footnote-11) oikeuksia[[12]](#footnote-12). MQM-puolueen internetsivujen ”about MQM” -osiossa puolueen poliittiseksi määränpääksi on kirjoitettu MQM-puolueen haluavan poistaa epäoikeudenmukaisuuksia ja taata solidaarisuutta ja turvallisuutta Pakistanissa[[13]](#footnote-13).

MQM-puolue muodostettiin vuonna 1984. MQM-puolue on jatkumoa Altaf Hussainin yliopistovuosina perustamalle *All Pakistan Muhajir Students Organizationille* (APMSO)[[14]](#footnote-14). Vuosien 1980–1990 välillä MQM-puolue toimi yhtenä vaikutusvaltaisimmista sekulaarisista puolueista erityisesti Sindhin provinssin alueella[[15]](#footnote-15). Kyseisinä vuosina MQM-puolue yhdistettiin laajaan poliittiseen väkivaltaan; puolueen alaisuudessa toimi militantteja, jotka taistelivat valtion voimia, eri puolueryhmiä ja etnisiä liikkeitä vastaan[[16]](#footnote-16). Australian viranomaisten maatietoraportin mukaan MQM-puolue ajautuu usein konflikteihin *Pakistan People’s Party*n (PPP) ja Pashtu-puolueiden kanssa[[17]](#footnote-17).

Altaf Hussain on arvioitu johtaneen Karachissa toiminutta MQM-puoluetta Lontoosta käsin vuodesta 1992 lähtien. Altaf Hussain pakeni Pakistanista Lontooseen vuonna 1992[[18]](#footnote-18). MQM-puolueen internetsivujen ”Altaf Hussain”-osion mukaan Hussain pakeni maasta 21.12.1991 tämän henkeä uhanneen iskun takia[[19]](#footnote-19). Australian maatietoraporttien mukaan MQM-puolueen poliittinen vaikutusvalta pysyi merkittävänä vuosien 1992-2015 välillä, mutta sen tämänhetkisen vaikutusvallan on arvioitu vähentyneen verrattuna aikaisempaan poliittiseen suosioon[[20]](#footnote-20). Vuonna 2015 Pakistanin oikeus tuomitsi Altaf Hussain maanpetoksesta, väkivaltaan yllyttämisestä ja valtiota ja armeijaa kritisoimisesta[[21]](#footnote-21). Samana vuonna Lahoren ylin oikeus kielsi kaiken Altaf Hussainin liittyvän materiaalin julkaisemisen ja lähettämisen Pakistanin televisioissa ja julkisilla paikoilla[[22]](#footnote-22).

Altaf Hussainin vuonna 2016 Lontoosta käsin pitämä puhe johti MQM:n kannattajien väkivaltaiseen mellakointiin ja hyökkäykseen pakistanilaisia mediatoimistoja vastaan, minkä seurauksena MQM-puolue jakaantui MQM-Londoniin ja MQM-Pakistaniin[[23]](#footnote-23). Lähteiden perusteella MQM-Pakistan ja MQM-London ovat erillisiä poliittisia toimijoita, vaikka niiden ideologinen perusta muhajirien oikeuksien ajamisessa on ollut paikoittain yhtenevä[[24]](#footnote-24). MQM-Pakistanilla ja MQM-Londonilla on eriävät johtajistot, ja osastojen poliittinen toiminta ja vaikutusvalta eroavat Karachin alueella[[25]](#footnote-25). MQM-Pakistan on Pakistanin valtion tunnustama poliittinen puolue, joka on osa puoluejärjestelmää[[26]](#footnote-26). Lähteiden perusteella vaikuttaa siltä, ettei MQM-Londonilla ole Pakistanin puoluejärjestelmän sisällä virallista poliittista asemaa, mutta MQM-Londonin poliittinen vaikutusvalta on edelleen läsnä Karachissa sosiaalisen median välityksellä ja erillisten Karachissa oleskelevien lojaalien MQM-työntekijöiden ja muiden puolueeseen liitettyjen toimijoiden kautta[[27]](#footnote-27).

MQM-Londonin ja MQM-Pakistanin erillisyys korostui myös puolueryhmien poliittisissa lausunnoissa toisistaan. The News 4.6.2018 uutisessa MQM-Pakistanin entinen johtajan Farooq Sattar kommentoi, ettei MQM-Pakistanin toiminta ole yhteydessä MQM-Londonin toimintaan[[28]](#footnote-28). Geo News 14.4.2017 mielipidekirjoituksessa viitattiin MQM-London puolueen johtojäsenen Nadeem Nustratin twiittiin, jossa Nustrat kommentoi MQM-Pakistanin olevan ”the fake MQM”[[29]](#footnote-29). Vuoden 2016 jälkeen MQM-Londonin ja MQM-Pakistanin välillä on ollut monenlaisia erimielisyyksiä muun muassa Pakistaniin liittyvistä poliittisista lausunnoista, Karachissa tapahtuvasta poliittisesti toiminnasta, ja MQM-puolueen Lontoon kiinteistöistä[[30]](#footnote-30).

Altaf Hussainin vuonna 2016 pitämän puheen jälkeen eri uutislähteet raportoivat Pakistanin puolisotilaallisten joukkojen Rangersien[[31]](#footnote-31) ja poliisivoimien suorittaneen ratsioita MQM:n tiloihin ja sulkeneen suuren määrän MQM:n toimistoja[[32]](#footnote-32). Vuonna 2019 Lontoon ylin oikeus nosti syytteen Altaf Hussainia vastaan tämän vuonna 2016 pitämästä puheesta terrorismilain ensimmäisen artiklan nojalla[[33]](#footnote-33). Vuonna 2022 Altaf Hussain vapautettiin edellä mainitusta syytteestä[[34]](#footnote-34).

**MQM-Londonin toiminta**

Vuonna 2018 MQM-London rekisteröityi nimikkeellä ”*MQM International Limited*” poliittiseksi puolueeksi Isossa-Britanniassa[[35]](#footnote-35). MQM-Londonin puoluetoiminnasta Isossa-Britanniassa ei löytynyt tietoa käytettävistä olevista lähteistä. Kuten aiemmin mainittu, MQM-Londoniin ja poliittinen aktiivisuus vaikuttavat olevan lähtökohtaisesti Lontoosta organisoitua, mutta uutislähteisiin perustuen MQM-puolueen ruohonjuuritason toimintaa on monissa eri maiden kaupungeissa, erityisesti Karachissa[[36]](#footnote-36). Uutislähteiden perusteella MQM-Londoniin liittyvä poliittinen toiminta on näkyvintä Karachissa, jossa järjestön kannattajiksi ja työntekijöiksi luokitellut ihmiset osallistuvat mielenosoituksiin ja poliittiseen vaikuttamiseen[[37]](#footnote-37).

MQM-Londonin toiminta vaikuttaa olevan Lontooseen ja Karachiin sijoittuvaa kannatusta monipaikkaisempaa, mikä ilmeni uutisoiduista MQM-Londonin jäseniin kohdistuvista syytteistä, jotka koskivat rahanpesua ja finanssirikoksia[[38]](#footnote-38). Pakistanilainen uutiskanava Samaa 24.5.2021 uutisoi, että MQM-Londonin rahoituksen epäiltiin olevan yhteydessä laittomaan rahankeräykseen Belgiassa[[39]](#footnote-39). Geo News 21.6.2020 uutisoi MQM-Londonin entisen koordinaatiokomitean jäsenen Muhammad Anwarin väittäneen, että MQM-London on vastaanottanut rahoitusta Intiasta[[40]](#footnote-40). Vuonna 2022 pakistanilaiset uutislehdet raportoivat MQM-Londonin jatkaneen toimintaansa Karachissa viiden vuoden tauon jälkeen; uutislähteiden mukaan MQM-Londonin nimitti kaksi uutta johtajaa koordinaatiokomiteaan ja kanteli Altaf Hussainin puheiden julkisesta lähetyskiellosta Pakistanissa paikalliseen oikeuteen[[41]](#footnote-41).

MQM-Londonin tiedottama vuoden 2016 jälkeinen toiminta vaikuttaa pääasiallisesti painottuvan sosiaaliseen mediaan pohjautuviin tiedonantoihin ja lausuntoihin, jotka pyrkivät vakauttamaan MQM-Londonin poliittista asemaa paikallisella tasolla Lontoossa ja kansainvälisesti, erityisesti Karachissa ja Yhdysvalloissa[[42]](#footnote-42). Kuten aiemmin sanottu, maatietopalvelun tekemän tarkastelun perusteella MQM-puolueen internetsivut ja MQM Official nimetyt sosiaalisen median Facebook, Twitter ja YouTube vaikuttavat olevan MQM-Londonin ylläpitämiä, koska sivustojen sisältö keskittyy voimakkaasti Altaf Hussainiin ja MQM-Londonin toimistoihin.

Maatietopalvelun tekemän tarkastelun perusteella MQM-puolueen internetsivujen ja sosiaalisen median tilien[[43]](#footnote-43) sisältö koostuu Altaf Hussainin ja muiden merkittävien MQM-Londonin johtohenkilöiden erinäisistä asioista tiedottavien videoitujen ja kirjallisten raporttien julkaisemiseen. Kyselyvastauksen laatimisen aikana kesäkuussa 2022 MQM:n Facebookissa, Twitterissä ja YouTubessa oli huomattava määrä erinäisiä kuva- ja videomateriaaleja, jotka oli otsikoitu englanniksi liittyvän usein Altaf Hussainiin tai koordinaatiokomiteaan[[44]](#footnote-44). Sosiaalisen median tilien kokonaisvaltaiseen sisältöön pääseminen vaati sisäänkirjautumista, minkä takia kyselyvastauksen yhteydessä tehty tarkastelu perustuu kesäkuun 2022 aikaiseen näkymään MQM-puolueen Facebook-, Twitter- ja YouTube-tilillä.

Tarkastelluissa uutislähteissä ja maatietoraporteissa MQM-London on vuoden 2016 jälkeen yhdistetty moniin rauhanomaisiin ja väkivaltaisuuksiin johtaneisiin mielenosoituksiin eri kaupungeissa, erityisesti Karachissa, poliittisiin vierailuihin Yhdysvalloissa, kansankiihottamiseen, vihapuheisiin, pidätyksiin, ja syytteisiin taposta, terrorismista ja petoksista:

* Useat lähteet raportoivat Altaf Hussainin 22.8.2016 pitämän puheen jälkeisistä levottomuuksista Karachissa. Artikkelien mukaan Hussainin puhe yllytti MQM:n kannattajia väkivaltaiseen toimintaan. The Express Tribune 22.8.2016, The Guardian 22.8.2016, The Indian Express 27.8.2016 ja HRW 30.3.2017 raportoivat Hussainin vaikuttaneen siltä, että tämä yllytti puheessaan MQM:n kannattajia hyökkäämään mediatoimistoihin sen perusteella, etteivät mediatoimistot lähettäneet Hussainin puheita. Artikkelien mukaan väkivaltaisuuksien jälkeen viranomaiset aloittivat MQM:n toimistojen sulkemisen. [[45]](#footnote-45)
* Vuoden 2016 jälkeen eri pakistanilaiset uutistoimistot ovat raportoineet monissa uutisissa MQM-Londonin jäsenistä, joita on syytetty tapoista ja niiden yrityksistä. Geo News uutisoi 26.8.2017 Pakistanin terrorismin vastaisen yksikön suorittaneen ratsian, jonka aikana MQM-Londonin palkkatapoista syytetty jäsen pidätettiin. Ary News uutisoi 9.10.2019 Karachin poliisin pidättäneen MQM-Londoniin jäsenen, jota poliisi epäili yli sadasta taposta. Geo News 11.3.2021 ja The Express Tribune 11.3.2021 uutisoivat terrorismin vastaisen yksikön lehdistötilaisuudesta, jossa yksikkö tiedotti epäilevänsä MQM-Londonin Yhdysvalloissa oleskelevan jäsenen johtaneen ryhmää, jota syytetään tapoista ja niiden yrittämisestä. [[46]](#footnote-46)
* The News uutisoi 4.6.2018 MQM-Pakistanin perustajan Farooq Sattarin[[47]](#footnote-47) tiedottaneen, että MQM-London pyrkii boikotoimaan Pakistanin yleisvaaleja. [[48]](#footnote-48)
* Geo News uutisoi 24.10.2018 saaneensa mediatoimiston luottamalta lähteeltä tiedon siitä, että MQM-Londonin johtajat olivat tulleet Yhdysvaltain liittovaltion poliisin kuulustelluiksi näiden Yhdysvaltain vierailun aikana. Uutisen mukaan MQM-London tapasi vierailun aikana kongressin, valtion ja lobbausyritysten edustajia. Uutisessa kerrotaan MQM-Londonin johtajiston tiedottaneen, että vierailun syynä oli Karachin ja urdunkielisten yhteisöjen ongelmien esilletuomisen. [[49]](#footnote-49)
* Useat lähteet uutisoivat Altaf Hussainin tulleen pidätetyksi Lontoossa terrorismirikossyytteiden nojalla 11.6.2019. Artikkelien mukaan terrorismirikossyyte nostettiin Altaf Hussainin 22.8.2016 pitämää puhetta vastaan.[[50]](#footnote-50)
* Eri lähteissä uutisoitiin 18.6.2020 oikeuden päätöksestä, joka koskee Dr. Imran Farooqin, MQM-puolueen seniorijohtajan, vuonna 2010 tapahtunutta murhaa. Baaghi, Dawn ja the Indian Express 18.6.2020 uutisoivat päätösasiakirjasta, jossa Altaf Hussain on kirjattu Dr. Imran Farooqin palkkatapon tilanneeksi henkilöksi. Lähteiden mukaan oikeus tuomitsi kolme MQM-jäsentä elinkautiseen Dr. Imran Farooqin murhasta. [[51]](#footnote-51)
* Useat uutislähteet raportoivat 17.10.2020 Lontoon hovioikeuden jäädyttäneen MQM-Londonin ja Altaf Hussainin omistuksessa olleita kiinteistöjä. Artikkelien mukaan oikeuden päätös oli seuraamus MQM-Pakistanin nostamasta kanteesta kiinteistön omistajuutta vastaan. [[52]](#footnote-52)
* Samaan 24.5.2021 päivätyssä artikkelissa uutisoidaan Interpolin pyytäneen Sindhin terrorismin vastaiselta yksiköltä informaatiota MQM-London jäsenistä, joiden Interpol väittää rahoittavan terrorismia. Uutisen mukaan epäillyt MQM-Londonin jäsenet ovat syytettyinä laittomasta rahankeruusta Belgiassa. [[53]](#footnote-53)
* Republic World uutisoi 20.6.2021 MQM-kannattajien rauhanomaisesti protestoineen Pakistanin ISI:ä (Inter-Services Intelligence, Pakistanin tiedustelupalvelua) vastaan Yhdysvaltojen Valkoisen talon edessä. [[54]](#footnote-54)
* Pakistan Today uutisoi 29.11.2021 MQM-London työntekijöiden nöyryyttäneen Tariq Miriä, entistä MQM-Londonin rahaston ylläpitäjää, hyväntekeväisyystilaisuuden aikana. Uutisen mukaan työntekijät osoittivat mieltä hyväntekeväisyystilaisuudessa ja sen ulkopuolella. Uutisen mukaan MQM-Londonin työntekijät vastustivat hyväntekeväisyystilasuutta sen takia, että hyväntekeväisyys SUN:ista[[55]](#footnote-55) oli väitetysti käynnissä kiista. [[56]](#footnote-56)
* Eri lähteet uutisoivat 30.3.2022 Malirin alueen poliisijoukkojen ja Rangersien tiedottavan MQM-London jäsenen tulleen pidätetyksi. Artikkeleissa viranomaisten mukaan MQM-Londonin jäsenen hallussa oli väitetysti suuri määrä tuliaseita ja räjähtäviä materiaaleja. Artikkelien mukaan syytetyllä MQM-Londonin jäsenellä oli myös väitetysti kytköksiä MQM-Londonin rahoittamiseen. [[57]](#footnote-57)

Tarkasteltujen uutislähteiden perusteella MQM-London on vuoden 2022 aikana toiminut aiempaa aktiivisemmin[[58]](#footnote-58). Altaf Hussain vapautettiin terrorismilain nojalla nostetuista syytteistä vuoden 2022 alussa[[59]](#footnote-59). Uutisoinnin perusteella MQM-London on vuoden 2022 keväällä jatkanut aktiivista poliittista toimintaansa Karachissa:

* Dawn uutisoi 20.2.2022 MQM-London työntekijöiden kokoontuneen joukkomielenosoitukseen, joka juhli Alaf Hussainin syytteistä vapautumista Shahrah-i-Pakistanilla. Dawn raportoi lyhyen mielenosoituksen aikana Altaf Hussainille lojaaleiden kannattajien kantaneen kylttejä ja julisteita sekä huutaneen iskulauseita, jotka kannattivat Altaf Hussainia. Artikkelin mukaan joukkotapahtuma ei kokenut vastoinkäymisiä poliisin tai Rangersien kanssa, minkä artikkeli reflektoi eroavan menneistä mielenosoituksista. [[60]](#footnote-60)
* Dawn 4.4.2022 ja Times of Karachi 5.4.2022 uutisoivat MQM-Londonin jatkaneen aktiviteettejaan yli viiden vuoden jälkeen Karachissa. Dawn-lehti raportoi MQM-Londonin lähettäneen lehdelle lausunnon, jossa MQM-London tiedottaa nimittäneensä kaksi seniorijohtajaansa[[61]](#footnote-61) osaksi MQM:n koordinointikomiteaa, organisaation ylintä päätösvaltaa käyttävää elintä. Lausunnon mukaan nimetyt johtajat pyrkisivät työskentelemään internoitujen MQM-työntekijöiden ja ”kadonneiden” aktivistien palauttamisen eteen. Molemmat uutislähteet myös tiedottivat MQM-Londonin 3.4.2022 Pakistan oikeuteen lähettämästä vetoomuksesta, jolla MQM-London pyrkii poistamaan ”laittomana ja perusteettomana” pitämänsä Altaf Hussainia koskevan julkisen puheoikeuden kiellon. [[62]](#footnote-62)

## Minkälainen on MQM-Londonin rakenne (paikallistasolla Karachissa) ja miten sen jäseneksi voi liittyä?

Lähteiden tarkastelun perusteella MQM-Londonin rakenteeseen vaikuttaa kuuluvan erilaisia osastoja[[63]](#footnote-63). Käytettävissä olevista lähteistä löytyi järjestön rakenteesta tietoa vain osittain. Käytettävissä olevista lähteistä ei Karachin paikallisosaston rakenteesta löytynyt ajantasaista tai yksityiskohtaista tietoa. Tiedon vähäisyyteen saattaa vaikuttaa vuoden 2016 puolueen kokemat rakenteelliset muutokset. Vuoden 2016 alussa MQM-puolue tiedotti uudelleen järjestävänsä järjestönsä eri osastot ja yksiköt; osastoja kutsuttiin tämän jälkeen uusilla nimillä[[64]](#footnote-64). Awami Politicsin-sivuston mukaan MQM tiedotti 19.1.2016 puolueen osastojen käyttävän nimityksiä: Rabita-komitea, UC- ja Town-yksiköt[[65]](#footnote-65). Vuoden 2016 loppupuolella ajatuspaja Pakistan Kakhudahafiz uutisoi MQM-Pakistanin hajottaneen MQM-puolueen rakenteen, minkä yhteydessä uutisen mukaan MQM-Londonin jäseniä erotettiin tehtävistään Karachissa[[66]](#footnote-66).

Vuoden 2020 jälkeen julkaistujen lähteiden mukaan Altaf Hussain on MQM-Londonin ”party supremo” eli ylintä päätösvaltaa pitävä henkilö[[67]](#footnote-67). Useissa lähteissä MQM:n koordinaatiokomiteaan viitataan päätösvaltaisena organisaation osastona, joka koostuu MQM-johtajista[[68]](#footnote-68). Maatietoraportin tehdyn tarkastelun aikana MQM-puolueen internetsivujen julkaisussa 2.6.2022 koordinaatiokomiteasta käytettiin nimitystä ”MQM Central Coordination Committee”[[69]](#footnote-69). Vuoden 2022 aikana julkaistuissa uutislähteissä MQM-johtajiin viitattiin pääosin kolmella nimityksillä. Dawnin 4.4.2022 ja Times of Karachin 5.4.2022 julkaisemassa artikkeleissa Kanwar Khalisiin ja Momin Khaniin viitataan puheenjohtajana (eng. convener) ja varapuheenjohtajana (eng. deputy convener), sekä yhteisesti näihin seniorijohtajina (eng. senior leaders). Samaa viittaa uutisessaan 16.6.2022 yllämainittuihin ihmisiin myös puheenjohtajana ja varapuheenjohtajana[[70]](#footnote-70). Kyselyvastauksen yhteydessä tarkastelluissa uutisissa oli mainintoja MQM-Londonin työntekijöistä. Muun muassa Pakistan Todayn 29.11.2021 ja Dawnin 20.2.2022 julkaisemassa artikkelissa puhutaan Karachissa olevista MQM-L:n työntekijöistä, jotka olivat osallisina erinäisiin tapahtumiin.

Kyselyvastauksen laatimisen yhteydessä ei selvinnyt, miten MQM-Londonin jäseneksi voi liittyä.

## Minkälaisia oikeudenloukkauksia MQM-Londonin jäseniin on kohdistunut vuodesta 2016 eteenpäin?

Maatietopalvelun tekemän tarkastelun perusteella vuodesta 2016 eteenpäin MQM-Londonin jäseniin on kohdistunut joitain oikeudenloukkauksia Karachin alueella. Lähteiden perusteella oikeudenloukkaukset ovat olleet väitetysti poliisin tai sotilasvoimien tekemiä. Lähteiden perusteella MQM-Londonin jäseniin on kohdistunut oikeudettomia pidätyksiä, kotiarestiin asettamisia, pahoinpitelyjä, kidutusta ja tappoja:

* Useat lähteet uutisoivat MQM:n poliittisen aktivistin tulleen kidutetuksi ja tapetuksi Pakistanin paramilitääri Rangersien huostassa toukokuussa vuonna 2016. [[71]](#footnote-71)
* Dawn uutisoi 5.7.2017 MQM-Londonin väittäneen kahden aktivistin tulleen siviiliasussa olleiden militäärien viemiksi aktivistien ollessa matkalla oikeuteen, jossa aktivistien oli tarkoitus hoitaa syytteisiin liittyviä takuumaksuja.[[72]](#footnote-72)
* The Nation uutisoi 10.12.2017 MQM-London kannattajien kulkueen joutuneen väkivaltaiseen yhteydenottoon poliisien kanssa ja useiden kannattajien tulleen huostaanotetuiksi. Uutisen mukaan MQM-Londonin kannattajat pyrkivät marssimaan Azizabadin kaupunginosan marttyyrimonumentille. Uutisen mukaan alueelle pääsy oli poliisien estämä, ja tilanne poliisivoimien ja MQM-Londonin kannattajien välillä muuttui väkivaltaiseksi MQM-London jäsenten väitetysti viivytellessä alueella. [[73]](#footnote-73)
* DFAT:n maatietoraportin mukaan vuonna 2020 kaksi kadonneeksi ilmoitettua MQM:n työntekijää löytyi tapettuna Karachin laitama-alueilta.[[74]](#footnote-74)
* Samaa uutisoi 8.4.2022 Sindhin viranomaisten asettaneen MQM-Londonin kaksi seniori puheenjohtaja kotiarestiin. Samaa TV:n mukaan MQM-Londonin jäsenet epäillään olleen 90 päivän ajan kotiarestissa perustuen yleisen järjestyksen ylläpitämiseen liittyviin säännöksiin. [[75]](#footnote-75)

MQM-puolue vaikuttaa myös ilmoittavan jossain määrin jäseniinsä kohdistuneista väitetyistä oikeudenloukkauksista MQM-puolueen internetsivuilla. Maatietopalvelun tekemän tarkastelun yhteydessä MQM-puolueen internetsivuilla oli näkyvillä seuraavat ilmoitukset:

* MQM-puolueen internetsivujen etusivulla pyörii banneri, jossa väitetään seniorijohtaja Hasan Zafar Arifin tulleen siepatuksi, kidutetuksi ja murhatuksi lakitoimielimien johdosta Karachissa vuonna 2018. [[76]](#footnote-76)
* MQM-puolueen internetsivujen alaosassa on ”*urgent appeal”* -kuvaruutu, joka kehottaa ihmisiä lähestymään Imran Farooqin murhaa tutkivia etsiviä, jos heillä on antaa tietoa tapahtumasta.[[77]](#footnote-77)
* MQM-puolueen internetsivuilla on tietokanta nimellä ”*raids/arrests”*, jota ei ole päivitetty 2004 vuoden jälkeen. [[78]](#footnote-78)

Maatietopalvelun tekemän tarkastelun perusteella MQM-Londonin oman ja muiden uutissivujen oikeudenloukkauksista tiedottamisessa oli eriävää tietojen yksityiskohdissa. Esimerkiksi Dr. Imran Farooqin murhan tuomion uutisoinnissa oli eriäviä yksityiskohtia. Eri uutislähteet 18.6.2020 tiedottavat oikeudenasiakirjassa, jossa todetaan Altaf Hussainin olleen osallisena Farooqin tapon tilaamiseen[[79]](#footnote-79). MQM-puolueen omilla sivuilla 19.6.2020 uutisessa väitetään Altaf Hussainin sanoneen, että ”viholliset aiheuttivat vahinkoa Dr. Imran Farooqin tappamisella”[[80]](#footnote-80). Uutinen myös väittää Altaf Hussainin sanoneen, että Dr. Imran Farooq oli voimavara MQM:lle[[81]](#footnote-81).

## Lähteet

Al Jazeera 11.6.2019. *Pakistani political leader Altaf Hussain ‘arrested’ in London*. <https://www.aljazeera.com/news/2019/6/11/pakistani-political-leader-altaf-hussain-arrested-in-london> (käyty13.6.2022)

Amnesty International 4.3.2016. *Pakistan: Investigation crucial after Karachi political activist tortuted and killed in custody.* <https://www.amnesty.org/en/latest/news/2016/05/pakistan-investigation-crucial-after-karachi-political-activist-tortured-and-killed-in-custody/>(käyty 9.6.2022)

Ary News 9.10.2019. *Karachi police arrest two suspects involved in high profile criminal cases.* <https://arynews.tv/misbah-murder-arrest-criminal/> (käyty 9.6.2022)

Awami Politics 19.1.2016. *MQM Changes Organizational Structure – Unit & Sector In-charge Renamed.*<https://www.awamipolitics.com/mqm-changes-organizational-structure-unit-sector-in-charge-renamed-24265.html> (käyty11.6.2022)

Baaghi 18.6.2020. *Altaf Hussain ordered to kill Dr. Imran Farooq: Report*. <https://en.baaghitv.com/altaf-hussain-ordered-to-kill-dr-imran-farooq-reports/> (käyty11.6.2022)

BBC

3.6.2014. *Altaf Hussain: Pakistan’s powerful but absent politician*. <https://www.bbc.com/news/world-asia-23145377> (käyty 9.6.2022)

10.10.2019. *Altaf Hussain: Pakistan MQM founder charged over ‘hate speech’ in UK*. <https://www.bbc.com/news/world-asia-50003553> (käyty 9.6.2022)

18.6.2020. *Imran Farooq: Three convicted for London murder of Pakistan exile.* <https://www.bbc.com/news/world-asia-53069582> (käyty 9.6.2022)

Bol News 15.2.2022. *MQM supremo acquitted of terror charges by London Court.* <https://www.bolnews.com/latest/2022/02/mqm-supremo-acquitted-of-terror-charge-by-london-court/> (käyty13.6.2022)

Courting the Law 31.8.2015. *Lahore High Court Bans Broadcast of Altaf Hussain’s Speeches* <https://courtingthelaw.com/2015/08/31/news-events/lahore-high-court-bans-broadcast-of-altaf-hussains-speeches/> (käyty13.6.2022)

Dawn

29.6.2016. *US calls upon govt to respect law in MQM crackdown*. <https://www.dawn.com/news/1280683> (käyty 12.6.2022)

5.6.2017. *MQM-L says two activists picked up ‘by men in civvies’*. <https://www.dawn.com/news/1343226> (käyty 9.6.2022)

11.9.2019. *MQM founder Altaf Hussain arrested in London over incendiary 2016 speech*. <https://www.dawn.com/news/1487536> (käyty 9.6.2022)

18.6.2020. *MQM founder Altaf Hussain ordered the killing of Dr Imran Farooq in UK: court.* <https://www.dawn.com/news/1564326> (käyty 9.6.2022)

12.3.2021. *US-based MQM-L women activist found plotting assassinations in city, say officials.*[*https://www.dawn.com/news/1611948/us-based-mqm-l-woman-activist-found-plotting-assassinations-in-city-say-officials*](https://www.dawn.com/news/1611948/us-based-mqm-l-woman-activist-found-plotting-assassinations-in-city-say-officials)(käyty 9.6.2022)

15.2.2022. UK court acquits Altaf Hussain in ‘encouraging terrorism’ case. <https://www.dawn.com/news/1675245> (käyty 9.6.2022)

20.2.2022. *MQM-L workers stage rally to celebrate Altaf Hussain’s acquittal*. <https://www.dawn.com/news/1675977/mqm-l-workers-stage-rally-to-celebrate-altaf-hussains-acquittal> (käyty 9.6.2022)

/Azfar-ul-Ashfaque 26.3.2022. *Situationer: MQM’s delicious dilemma*. <https://www.dawn.com/news/1681856>

4.4.2022. *MQM-Altaf resumes activities in Karachi after over 5 years*. <https://www.dawn.com/news/1683255> (käyty 9.6.2022)

Dawn Herald/Hussain, Abid 2.9.2016. *How Altaf Hussain maintains his image as MQM’s supreme leader.* <https://herald.dawn.com/news/1153508/big-brother-is-watching>

Deccan Chronicle 12.10.2015. *Pakistan court sentences MQM chief Altaf Hussain to 81 years in jail.*<https://www.deccanchronicle.com/151012/world-neighbours/article/pakistan-court-sentences-mqm-chief-altaf-hussain-81-years-jail> (käyty13.6.2022)

DFAT – Australian Government 25.1.2022. *Department of Foreign Affairs and Trade: DFAT Country Information Report Pakistan.* <https://www.ecoi.net/en/file/local/2067350/country-information-report-pakistan.pdf> (käyty 9.6.2022)

DFAT – Australian Government 20.2.2019. *Department of Foreign Affairs and Trade: DFAT Country Information Report Pakistan.*<https://www.ecoi.net/en/file/local/2004005/country-information-report-pakistan.pdf> (käyty 9.6.2022)

The Economist Times 7.9.2015. *Pakistan court bans broadcast of Altaf Hussain’s speeches, images.*<https://economictimes.indiatimes.com/news/international/world-news/pakistan-court-bans-broadcast-of-altaf-hussains-speeches-images/articleshow/48861159.cms> (käyty11.6.2022)

The Express Tribune

22.8.2016. *Nine Zero sealed after MQM workers attack media house*. <https://tribune.com.pk/story/1167706/three-injured-mqm-workers-storm-ary-news-office-karachi> (käyty 9.6.2022)

11.3.2021. *’US-based Pakistani woman ran network of MQM-L target killers’* <https://tribune.com.pk/story/2288815/us-based-pakistani-woman-ran-network-of-mqm-l-target-killers> (käyty 9.6.2022)

30.3.2022. *MQM-London activist held.* <https://tribune.com.pk/story/2350219/mqm-london-activist-held> (käyty 9.6.2022)

Geo News

21.9.2016. *MQM London convener dissolves Rabita Committee, all organizational departments*. <https://www.geo.tv/latest/115370-MQM-London-convener-dissolves-Rabita-Committee-all-organisational-departments> (käyty 9.6.2022)

14.4.2017. *Has MQM-London unveiled its new election strategy?* <https://www.geo.tv/latest/138105-Has-MQM-London-unveiled-its-new-election-strategy> (käyty 9.6.2022)

24.10.2018. *MQM-London leaders interrogated in Washington by US authorities*. <https://www.geo.tv/latest/215877-mqm-london-leaders-interrogated-in-washington-by-us-authorities> (käyty 9.6.2022)

21.6.2020. *Muhammad Anwar says MQM received funding from India*. <https://www.geo.tv/latest/294210-muhammad-anwar-confirms-mqm-received-funding-from-india> (käyty 11.6.2022)

9.9.2020. *MQM-P initiates legal claim against Altaf for seven London properties*. <https://www.geo.tv/latest/307023-mqm-p-initiates-legal-claim-against-altaf-for-seven-london-properties> (käyty 11.6.2022)

17.10.2020. *Altaf’s six properties frozen by London High Court*. <https://www.geo.tv/latest/313648-altafs-six-properties-frozen-by-london-high-court> (käyty 11.6.2022)

11.3.2021*. MQM-London’s Kehkashan Haide running target killing group in Karachi from Texas: CTD*. <https://www.geo.tv/latest/339211-mqm-londons-kehkashan-haider-running-target-killing-group-in-karachi-from-texas-ctd> (käyty 9.6.2022)

The Guardian

29.6.2013. *Altaf Hussain, the notorious MQM leader who swapped Pakistan for London.* <https://www.theguardian.com/world/2013/jul/29/altaf-hussain-mqm-leader-pakistan-london> (käyty 9.6.2022)

23.8.2016. *London-based leader prompts violence and detentions in Pakistan.* <https://www.theguardian.com/world/2016/aug/23/pakistan-crackdown-mqm-party-leader-altaf-hussain-speech-leads-to-violence> (käyty 12.6.2022)

The Hindu 27.8.2016. *Crackdown on MQM unbated, dozens of ‘illegal structures’ across Karachi razed.* <https://www.thehindu.com/news/international/Crackdown-on-MQM-unabated-dozens-of-illegal-structures-across-Karachi-razed/article14593206.ece> (käyty 12.6.2022)

HRW 30.3.2017. *Submission to the Universal periodic Review of Pakistan*. <https://www.hrw.org/news/2017/03/30/submission-universal-periodic-review-pakistan> (käyty 9.6.2022)

The Indian Express

27.8.2016. *Pakistan: 19 MQM offices razed, over 200 unit offices sealed*. <https://indianexpress.com/article/world/world-news/pakistan-19-mqm-offices-razed-over-200-unit-offices-sealed-2999413/?utm_source=twitterfeed&utm_medium=twitter> (käyty 11.6.2022)

18.6.2020. *MQM founder Altaf Hussain ordered the killing of party leader Imran Farooq in 2010: Pak court.* <https://indianexpress.com/article/pakistan/altaf-hussain-mqm-6465452/> (käyty 9.6.2022)

31.3.2022. *Explained: What is the MQM, the party that has turned away from Imran Khan, sealing his fate?* <https://indianexpress.com/article/explained/explained-pakistan-what-is-mqm-turned-away-imran-7844822/> (käyty 11.6.2022)

IRB (Immigration and Refugee Board of Canada) 12.1.2022. *Pakistan: Political situation, including political parties and alliances (2019-January 2022*). <https://www.ecoi.net/en/document/2069428.html> (käyty 9.6.2022)

MQM (Muttahida Quami Movement). [Facebook] <https://www.facebook.com/MQMOfficial/> (käyty 9.6.2022)

MQM @OfficialMqm. [Twitter] <https://twitter.com/officialmqm> (käyty 9.6.2022)

MQM Official. [YouTube] <https://www.youtube.com/c/MQMOfficial/featured> (käyty 9.6.2022)

Muttahida Quami Movement (MQM). [verkkosivu] <https://www.mqm.org/> (käyty 9.6.2022)

7.1.2012. *About Muttahida Quami Movement* (MQM). <https://www.mqm.org/AboutMQM> (käyty 9.6.2022)

8.1.2012. *About Mr. Altaf Hussain*. [verkkosivu] <https://www.mqm.org/AltafHussain> (käyty 15.6.2022)

19.6.2020. *Dr Imran Farooq Was Asset Of MQM. Enemies Inflicted Damage Through His Assasination; Says Altaf Hussain*. [verkkosivu] <https://www.mqm.org/urdunews/41819> (käyty 15.6.2022)

2.6.2022. MQM Central Coordination Committee’s Important Video Briefing Over The Pakistan High Commission’s Cheap Tactics & Illogical Objections For Issuing Passport Of F&L Of MQM Mr. Altaf Hussain. [verkkosivu] <https://www.mqm.org/englishnews/42072/mqm-central-coordination-committee-s-important-video-briefing-over-the-pakistan-high-commission-s-cheap-tactics-illogical-objections-for-issuing-passport-of-f-l-of-mqm-mr-altaf> (käyty 15.6.2022)

The Nation 10.12.2017. *Police Stop MQM-L Worker’s March Towards Martyrs’ Monument*. <https://nation.com.pk/2017/12/10/police-stop-mqm-l-workers-march-towards-martyrs-monument/> (käyty 9.6.2022)

The News

24.8.2016. *MQM to run from Pakistan not London: Farooq Sattar*. <https://www.thenews.com.pk/print/144880-MQM-to-run-from-Pakistan-not-London-Farooq-Sattar> (käyty 11.6.2022)

20.3.2018. *MQM-London registers itself in UK for political activities*. <https://www.thenews.com.pk/print/294576-mqm-london-registers-itself-in-uk-for-political-activities> (käyty 9.6.2022)

4.6.2018. *London faction’s election boycott can dent MQM’s vote bank, says Sattar*. <https://www.thenews.com.pk/print/325298-london-faction-s-election-boycott-can-dent-mqm-s-vote-bank-says-sattar> (käyty 9.6.2022)

5.2.2022. *Expert tells court about MQM’s history*. <https://www.thenews.com.pk/print/930966-expert-tells-court-about-mqm-s-history> (käyty 11.6.2022)

30.3.2022. *‘MQM-London financier’ arrested in Malir*. <https://www.thenews.com.pk/print/945692-mqm-london-financier-arrested-in-malir> (käyty 11.6.2022)

News Pakistan 23.8.2016. *MQM Pakistan dissociates itself from London office: Farooq Sattar*. <https://newspakistan.tv/mqm-karachi-dissociates-london-office-farooq-sattar/>(käyty 11.6.2022)

Pakistan Kakhudahafiz 31.10.2016. *MQM Pakistan dissolves entire party structure*. <https://www.pakistankakhudahafiz.com/mqm-pakistan-dissolves-entire-party-structure/> (käyty 11.6.2022)

Pakistan Observer 30.3.2022. *MQM-London activist arrested, explosives recovered*. <https://pakobserver.net/mqm-london-activist-arrested-explosives-recovered/> (käyty 9.6.2022)

Pakistan Today

17.10.2020. *London court orders to freeze trust properties under MQM founder’s control.*<https://profit.pakistantoday.com.pk/2020/10/17/london-court-orders-to-freeze-trust-properties-under-mqm-founders-control/> (käyty 11.6.2022)

29.11.2021. *MQM-London workers humiliate Tariq Mir during charity event*. <https://www.pakistantoday.com.pk/2021/11/29/mqm-london-workers-throw-ink-at-tariq-mir-during-charity-event/> (käyty 9.6.2022)

Republic World 20.6.2021. *MQM Supporters Protest Outside White House In US Against ISI | Pakistan's Lies Exposed | Republic TV*. [YouTube] <https://www.youtube.com/watch?v=ec48K_opsxw> (käyty 9.6.2022)

Reuters 3.5.2016. *Pakistan’s MQM party accuses paramilitary of killing prominent member*. <https://www.reuters.com/article/us-pakistan-politics-idUSKCN0XU1LJ> (käyty 11.6.2022)

Samaa

17.6.2016. *MQM, Altaf Hussain linked to dozens of UK bank accounts: report*. <https://www.samaaenglish.tv/news/826571> (käyty 11.6.2022)

24.5.2021. *Interpol seeks details of MQM-L members involved in financial terrorism*. <https://www.samaaenglish.tv/news/2326449/interpol-seeks-details-of-mqm-l-members-involved-in-financial-terrorism> (käyty 11.6.2022)

8.4.2022. *Sindh authorities place two MQM-London officials under house arrest*. <https://www.samaaenglish.tv/news/2521813> (käyty 11.6.2022)

Times of Karachi 5.4.2022. *MQM-London resumes activities in Karachi after over 5 years*. <https://timesofkarachi.pk/article.aspx?title=mqmlondon-resumes-activities-in-karachi-after-over-5-years&id=1005> (käyty 9.6.2022)

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. DFAT 20.2.2019, s. 45-46; DFAT 25.1.2022, s.29; The Indian Express 31.3.2022; The News 5.2.2022. [↑](#footnote-ref-1)
2. DFAT 20.2.2019, s. 45-46; DFAT 25.1.2022, s.29. [↑](#footnote-ref-2)
3. Dawn 20.2.2022; DFAT 20.2.2019, s. 45-46; IRB 12.1.2022. [↑](#footnote-ref-3)
4. DFAT 20.2.2019, s. 45-46; Dawn 20.2.2022; Dawn 4.4.2022; MQM [verkkosivut]. [↑](#footnote-ref-4)
5. DFAT 25.1.2022, s.29; The Hindu 27.8.2016; The News 5.2.2022; News Pakistan 23.8.2016. [↑](#footnote-ref-5)
6. Dawn 4.4.2022; Times of Karachi 5.4.2022. [↑](#footnote-ref-6)
7. Dawn 17.6.2022. [↑](#footnote-ref-7)
8. Bol News 15.2.2022. [↑](#footnote-ref-8)
9. DFAT 25.1.2022, s.29; IRB 12.1.2022. [↑](#footnote-ref-9)
10. [MQM [verkkosivu]](https://www.mqm.org) (käyty 9.6.2022); [MQM [Facebook]](https://www.facebook.com/MQMOfficial) (käyty 9.6.2022); [MQM [Twitter]](https://twitter.com/officialmqm) (käyty 9.6.2022); [MQM [YouTube]](https://www.youtube.com/c/MQMOfficial/featured) (käyty 9.6.2022). [↑](#footnote-ref-10)
11. Muhajirit ovat Intiasta muuttoliikkeessä saapuneita urdunkieltä puhuvia muslimeja ja heidän jälkeläisiään Pakistanissa. [↑](#footnote-ref-11)
12. DFAT 20.2.2019, s. 45-46; DFAT 25.1.2022, s.29. [↑](#footnote-ref-12)
13. [MQM 7.1.2012.](https://www.mqm.org/AboutMQM) [↑](#footnote-ref-13)
14. Dawn Herald 2.9.2016. [↑](#footnote-ref-14)
15. BBC 3.6.2014; Dawn Herald 2.9.2016; DFAT 2019, s.45-46; DFAT 2022, s.29; The Guardian 29.6.2013. [↑](#footnote-ref-15)
16. DFAT 25.1.2022, s.29. [↑](#footnote-ref-16)
17. DFAT 2019, s.45. [↑](#footnote-ref-17)
18. BBC 3.6.2014; DFAT 20.2.2019, s. 45-46; The Guardian 29.6.2013; The News 5.2.2022. [↑](#footnote-ref-18)
19. [MQM 8.1.2012.](https://www.mqm.org/AltafHussain) [↑](#footnote-ref-19)
20. DFAT 20.2.2019, s. 45-46; DFAT 25.1.2022, s.29. [↑](#footnote-ref-20)
21. Deccan Chronicle 12.10.2015; Courting the Law 11.8.2015; The Economist Times 7.9.2015. [↑](#footnote-ref-21)
22. Courting the Law 311.8.2015; The Economist Times 7.9.2015. [↑](#footnote-ref-22)
23. DFAT 20.2.2019, s. 45-46; DFAT 25.1.2022, s.29; The Guardian 23.8.2016; The Indian Express 31.3.2022; The News 5.2.2022; News Pakistan 23.8.2016. [↑](#footnote-ref-23)
24. DFAT 20.2.2019, s. 45-46; The Indian Express 31.3.2022; The News 24.8.2016; News Pakistan 23.8.2016. [↑](#footnote-ref-24)
25. DFAT 20.2.2019, s.2, s. 45-46; Geo News 21.9.2016; The News 4.6.2018. [↑](#footnote-ref-25)
26. DFAT 20.2.2019, s.45-46. [↑](#footnote-ref-26)
27. Dawn 26.3.2022; Geo News 14.4.2017. [↑](#footnote-ref-27)
28. The News 4.6.2018. [↑](#footnote-ref-28)
29. Geo News 14.4.2017. [↑](#footnote-ref-29)
30. The Express Tribune 21.9.2016; Geo News 9.9.2020; Geo News 21.9.2016; The Hindu 27.8.2016. [↑](#footnote-ref-30)
31. Pakistan Rangers on puolisotilaallinen organisaatio, joka toimii Pakistanin valtion alaisuudessa. [↑](#footnote-ref-31)
32. Dawn 29.6.2016; The Express Tribune 22.8.2016; The Hindu 27.8.2016; The Indian Express 27.8.2022. [↑](#footnote-ref-32)
33. Al Jazeera 11.9.2019; Dawn 11.9.2016. [↑](#footnote-ref-33)
34. Bol News 15.2.2022; Dawn 15.2.2022. [↑](#footnote-ref-34)
35. The News 20.3.2018. [↑](#footnote-ref-35)
36. MQM [verkkosivut]. [↑](#footnote-ref-36)
37. The Guardian 23.8.2016; Dawn 20.2.2022; Dawn 4.4.2022; The Express Tribune 22.8.2016; The Nation 10.12.2017; The News 4.6.2018; Pakistan Today 29.11.2021; Times of Karachi 5.4.2022. [↑](#footnote-ref-37)
38. BBC BBC 3.6.2014; Geo News 21.6.2020; Samaa 17.6.2016; Samaa 24.5.2021. [↑](#footnote-ref-38)
39. Samaa 24.5.2021. [↑](#footnote-ref-39)
40. Geo News 21.6.2020. [↑](#footnote-ref-40)
41. Dawn 4.4.2022; Times of Karachi 5.4.2022. [↑](#footnote-ref-41)
42. MQM [verkkosivut]. [↑](#footnote-ref-42)
43. MQM-puolueen internetsivuilla nimetyt sosiaalisen median tilit: [Facebook](https://www.facebook.com/MQMOfficial), [Twitter](https://twitter.com/officialmqm), [YouTube](https://www.youtube.com/c/MQMOfficial/featured), [Soundlcloud](https://soundcloud.com/mqmofficial) ja [Dailymotion](https://www.dailymotion.com/MQMOfficial). MQM-puolueen internetsivuilla on kohta ”[social media](https://www.mqm.org/SocialMedia)”, jonka kautta voi liittyä MQM:n sosiaalisen median tiimiin. Lomakkeessa esille tuli, että MQM:llä on myös yhteinen Google+ -tili ja LinkedIn. [↑](#footnote-ref-43)
44. [MQM [verkkosivu]](https://www.mqm.org) (käyty 9.6.2022); [MQM [Facebook]](https://www.facebook.com/MQMOfficial) (käyty 9.6.2022); [MQM [Twitter]](https://twitter.com/officialmqm) (käyty 9.6.2022); [MQM [YouTube]](https://www.youtube.com/c/MQMOfficial/featured) (käyty 9.6.2022). [↑](#footnote-ref-44)
45. The Express Tribune 22.8.2016; The Guardian 23.8.2016; The Hindu 27.8.2016; The Indian Express 27.8.2022. [↑](#footnote-ref-45)
46. Ary News 9.10.2019; Dawn 12.3.2021; Geo News 26.8.2017; Geo News 11.3.2021; The Express Tribune 11.3.2021. [↑](#footnote-ref-46)
47. Farooq Sattar toimi MQM-Pakistanin johtaja-asemassa vuoden 2016 jälkeen. MQM-Pakistanin tämänhetkinen puoluejohtaja on Khalid Maqbool Siddiqui. [↑](#footnote-ref-47)
48. The News 4.6.2018. [↑](#footnote-ref-48)
49. Geo News 24.10.2018. [↑](#footnote-ref-49)
50. Al Jazeera 11.6.2019; BBC 10.10.2019; Dawn 11.6.2019. [↑](#footnote-ref-50)
51. Baaghi 18.6.2020; BBC 18.6.2020; Dawn 18.6.2020; The Indian Express 18.6.2020. [↑](#footnote-ref-51)
52. Geo News 17.10.2020; Pakistan Today 17.10.2020; The Truth International 17.10.2020. [↑](#footnote-ref-52)
53. Samaa 24.5.2022. [↑](#footnote-ref-53)
54. Republic World 20.6.2021. [↑](#footnote-ref-54)
55. SUN, Society of Unwell and Needy hyväntekeväisyys. SUN on hyväntekeväisyys, joka tekee yhteistyöstä MQM-puolueen alaisuudessa toimivan Khidmat-e-Khalq Foundation (KKF) hyväntekeväisyyden kanssa. [↑](#footnote-ref-55)
56. Pakistan Today 29.11.2021. [↑](#footnote-ref-56)
57. The Express Tribune 30.3.2022; The News 30.3.2022; Pakistan Observer 30.3.2022. [↑](#footnote-ref-57)
58. Dawn 20.2.2022; Dawn 4.4.2022; Times of Karachi 5.4.2022. [↑](#footnote-ref-58)
59. Bol News 15.2.2022; Dawn 20.2.2022. [↑](#footnote-ref-59)
60. Dawn 20.2.2022. [↑](#footnote-ref-60)
61. Seniorijohtajat MNA (member of national assembly) Kunwar Khalid ja Momin Khan. [↑](#footnote-ref-61)
62. Dawn 4.4.2022; Times of Karachi 5.4.2022. [↑](#footnote-ref-62)
63. Awami Politics 19.1.2016; Dawn 20.2.2022; Dawn 26.3.2022; Geo News 21.9.2016; Geo News 14.4.2017; Geo News 11.3.2021; The Hindu 27.8.2016; The Indian Express 27.8.2016. [↑](#footnote-ref-63)
64. Awami Politics 19.1.2016. [↑](#footnote-ref-64)
65. Awami Politicsin 19.1.2016 artikkelissa mainitaan MQM-puolueessa olevan kaksi UC-yksikköä: UC Organizers ja Union Organizing Committee, ja kaksi Town-yksikköä: Town Organizers ja Town Organizing Committee. [↑](#footnote-ref-65)
66. Pakistan Kakhudahafiz 31.10.2016. [↑](#footnote-ref-66)
67. Bol News 15.2.2022; Dawn 26.3.2022 [↑](#footnote-ref-67)
68. Dawn 4.4.2022; Times of Karachi 5.4.2022. [↑](#footnote-ref-68)
69. MQM 2.6.2022. [↑](#footnote-ref-69)
70. Samaa 16.6.2022. [↑](#footnote-ref-70)
71. Amnesty International 4.5.2016; HRW 30.3.2017; Reuters 3.5.2016. [↑](#footnote-ref-71)
72. Dawn 5.6.2017. [↑](#footnote-ref-72)
73. The Nation 10.12.2017. [↑](#footnote-ref-73)
74. DFAT 25.1.2022, s.29. [↑](#footnote-ref-74)
75. Samaa 8.4.2022. Uutisessa käytetään termiä: *maintenance of public order ordinance*. [↑](#footnote-ref-75)
76. MQM [verkkosivu]. [↑](#footnote-ref-76)
77. MQM [verkkosivu]. [↑](#footnote-ref-77)
78. MQM [verkkosivu]. Raids/Arrests: <https://www.mqm.org/RaidsAndArrests> (käyty 9.6.2022). [↑](#footnote-ref-78)
79. Baaghi 18.6.2020; Dawn 18.6.2020. [↑](#footnote-ref-79)
80. MQM 19.6.2020. [↑](#footnote-ref-80)
81. MQM 19.6.2020. [↑](#footnote-ref-81)